
KÖRCSARNOK
   HÁZIREND

1. HÁZIREND HATÁLYA

[bookmark: _GoBack]A Budapesti Olimpiai Központhoz tartozó Körcsarnok szabadtéri és belső területére való belépéssel a házirendet mindenki magára kötelező érvényűnek fogadja el. A házirendet megsértők figyelmeztetésben részesülnek, ismételt megsértése esetén a Budapesti Olimpiai Központhoz tartozó Körcsarnokban a létesítmény használat felfüggeszthető a kivizsgálás erejéig. A Budapesti Olimpiai Központ területe, részben térfigyelő kamerával védett terület, az esetleges rongálás szabálysértési, illetve büntetőjogi eljárás megindítását, továbbá anyagi kártérítést von maga után. 

Az adatvédelmi törvény értelmében a látogató tudomásul veszi, hogy az olimpiai központban róla biztonsági szempontok miatt kép-, ill. kamerafelvétel készül. Mindezeken a felvételeken a látogató felismerhető lehet. Látogató a belépéssel az e pontban megjelölt felvételek elkészítéséhez és közzétételéhez hozzájárulását megadja, valamint tudomásul veszi, hogy az e pontban megjelölt felvételeken történő felismerhetősége miatti bármilyen következményért az NSK-BOK vezetősége a felelősségét kizárja.

2. NYITVATARTÁS

A Körcsarnok használata egyedi szerződéshez, megállapodáshoz kötött. 
A nyitva tartás ezekhez igazodik, általánosan minden nap – események kivételével - 06.00-22.00 óra között.

3. BIZTONSÁGI (PORTA) SZOLGÁLAT

A Körcsarnok biztonsági (porta) szolgálatát szerződött partner látja el. A szolgálat létszáma létesítményenként:
· Külső porta - 2 fő biztonsági őr napi 24 órában.
· Belső porta – 1 fő biztonsági őr napi 16 órában

A biztonsági őr felügyeli a belépést a létesítmény szabadtéri és belső területére, működteti a kaput és a sorompót, figyeli a biztonsági kamera-rendszert, ellenőrzi, bejelenti és eligazítja a belépő személyeket, regisztrálja a járműveket, illetve nyilvántartást vezet, kezeli a központi telefont.

4. BELÉPÉS A LÉTESÍTMÉNYBE

A belépés kizárólag nyitvatartási időben, a főbejáraton történhet.
A biztonsági őr kérdésére a belépő köteles válaszolni, az őr utasításait betartani.
A Körcsarnok területén fotózni, videózni, filmfelvételt készíteni csak engedéllyel lehet. Reklámfelületet kihelyezni a vagyonkezelő Nemzeti Sportközpontok előzetes engedélye nélkül tilos.
A létesítmény területére behozott értéktárgyakért felelősséget nem vállalunk.
A vendégek kötelesek az objektum (edzőterem) és létesítmény berendezéseinek állagát óvni, azokat rendeltetésszerűen használni.

5. EDZŐTERMEK, SPORT ÖLTÖZŐK 

A létesítményben kizárólag csak a bérlők – Sportági Szakszövetségek- és Egyesületek által delegált személyek tartózkodhatnak.
Az öltözők kulcsait csak az intézmény dolgozói adhatják ki a Bérlő által meghatározott kulcsfelvételi illetékesség alapján az arra illetékes személynek (edző, csapatvezető). A megállapított edzésidő betartása mindenki számára kötelező, a használati időtartam végén az öltözők elhagyására 30 perc áll rendelkezésre.
Edzés után az öltözők ellenőrzése az edzők, sportszakmai munkatársak számára kötelező, a kulcsokat az intézmény jelenlévő dolgozójának kell leadni.
A létesítményben illetéktelen személyek (gondviselő, hozzátartozó, szülő, szurkoló) az edzések és egyéb sportszakmai tevékenységek idejében nem tartózkodhatnak, kivéve az erre a célra kijelölt várakozóban. A létesítmény csak előre egyeztetett időpontban használhatóak. A létesítményben és berendezésekben felelőtlenségből okozott károkat és az abból adódó költségeket a Nemzeti Sportközpontok kártérítésként kiszámlázhatja a használó felé. Tilos a létesítménybe üveget, bármilyen hegyes, éles vagy súlyos tárgyat bevinni. A létesítményt csak arra alkalmas, letisztított, sportágnak megfelelő sportcipőben szabad használni. 

6. PARKOLÁSI REND

A létesítmény területén a parkoló helyek száma korlátozott. A létesítmény területein a KRESZ szabályai érvényesek. Parkolni kizárólag a kialakított helyeken szabad. Ügyeljenek arra, hogy a kijelölt helyekre pontosan álljanak be, mások közlekedését és parkolását ne akadályozzák. 

A parkolási rendet be nem tartókat a Nemzeti Sportközpontok sporttelepről kitilthatja.
A kerékpártárolók térítésmentesen, saját felelősségre használhatóak.
A Sporttelepen nyitvatartási időn kívül a parkolás csak a Budapesti Olimpiai Központ külön engedélyével lehetséges.

7. LÉTESÍTMÉNY BELSŐ PORTASZOLGÁLATA

A szolgálat létszáma jelenleg:
· 1 fő recepciós napi 16 órában (06:00-22:00 óra között).

A recepciós feladata a beérkezők fogadása, bejelentése és eligazítása, a vezetők értesítése, nyilvántartások vezetése, ellenőrzi az edzőtermekben a létesítményhasználatot, a központi telefon kezelése, az igénybevett termek és helyiségek világításának kezelése, a parkolási rend fenntartása, nyitva tartási idő után a létesítmény bezárása, az épület riasztójának aktiválása.

8. TAKARÍTÁS

A létesítményben a takarítást külső vállalkozó végzik. Rendes munkaidőn túli takarítást (Munkanapokon 06.00-19:00 óra között) csak előzetes megrendelés esetén tudunk biztosítani. Ha napközben bármilyen probléma adódik, vagy hiányosságot tapasztalnak a területen, azt a Létesítményvezetőnek szükséges jelezni.

9. HIBABEJELENTÉSEK

A létesítmények műszaki berendezéseinek működésével kapcsolatos bejelentéseket, elektromos hálózat, víz- és csatornarendszer, fűtés, légkondicionálás, világítás, ajtózárak, stb. meghibásodását, működési rendellenességét a Létesítményvezetőnek vagy a recepción, illetve a portán kérjük jelezni a következő adatok megadásával:

-	a hiba leírása,
-	a hiba helyének pontos meghatározása.

10. HULLADÉKKEZELÉS

A Létesítmény egész területén tilos szemetelni, szelektív hulladékgyűjtési rendszer működik.
Tiszta papírhulladékot, lapra hajtogatott kartondobozokat a „Szelektív hulladékgyűjtés- PAPÍR” feliratú kék hulladékgyűjtőbe, az összelapított műanyag palackokat a „Szelektív hulladékgyűjtés - „MŰANYAG” feliratú sárga hulladékgyűjtőbe kéretik elhelyezni.
A nylonzsákokba csomagolt irodai/kommunális hulladékot a takarító személyzet a hulladéktárolóban köteles elhelyezni, betartva a szelektív gyűjtés szabályait.
Veszélyes hulladék, nem kommunális hulladék elhelyezése szigorúan tilos! A hulladékgyűjtő tartályba nem szabad mérgező, robbanó, folyékony vagy egyéb olyan anyagot elhelyezni, amely veszélyeztetheti a hulladékszállítással foglalkozók testi épségét, vagy használata során a munkagép műszaki berendezésében rongálódást, a környezetben szennyeződést idézhet elő.

11. DOHÁNYZÁS

Dohányozni a Budapesti Olimpiai Központ egész területén tilos, kivéve a dohányzásra kijelölt helyeken. Kérjük, használják a hamutartókat, és ne dobják a csikkeket a földre vagy a virágágyásba!
A tiltott helyen dohányzók ellen a Budapesti Olimpiai Központ eljárást kezdeményezhet.

12. TŰZVÉDELMI SZABÁLYZAT

Tűzoltó készülékeket rendeltetésétől eltérő célra használni TILOS!
A Nemzeti Sportközpontok tűzvédelmi felelőse (Aurapro Kft.) által elkészített Tűzvédelmi Szabályzat a Létesítményvezetői irodában elérhető. 
Tűz esetét azonnal jelenteni kell a portán vagy recepción, hívni a 112-es telefonszámot és a lehető legrövidebb időn belül elhagyni a létesítményt. 

Kiürítéssel kapcsolatos ismeretek:
· tűz esetén a kiürítés közvetlenül az udvarra, az épület előtti parkoló területére/füves területre történik,
· a kiürítésre kijelölt útvonalakat állandóan szabadon kell tartani, azokat eltorlaszolni még ideiglenesen sem szabad,
· kiürítés esetén az irányfények által kijelölt útvonal használata kötelező.

13. VÁSÁRLÓK KÖNYVE
A sportolók, edzők és egyéb sportszakmai munkatársak jogosultak a szolgáltatás módjára, annak minőségére vagy a szolgáltatást végzők magatartására vonatkozó észrevételeit szóban vagy a Vásárlók könyvében írásban megtenni. A bejegyzést az olimpiai központ vezető érdemben köteles kivizsgálni és az intézkedésről a bejegyzést követő 30 napon belül választ adni.
A Vásárlók könyve a létesítmény portáján áll rendelkezésre.

14. ELSŐSEGÉLY

 A sportolókat, illetve személyeket ért sérülések ellátásához a létesítmény portájára kihelyezett elsősegély doboz elérhető. 
Amennyiben a létesítmény portaszolgálatán elérhető életmentő készülék – defibrillátor –, külön felirat jelzi.
A sérülésekről, balesetekről és egyéb káreseményekről jegyzőkönyvet kell felvenni a létesítmény portaszolgálatánál.
A vonatkozó munka- és tűzvédelmi előírásokat külön szabályzatok tartalmazzák.

15. ZÁRÓ RENDELKEZÉS

Aki a Házirend bármely rendelkezését nem tartja be vagy az abban foglalt tilalmakat megszegi, illetve erkölcs megdöbbenést és anyagi kárt okoz, hatósági közreműködéssel a Budapesti Olimpiai Központ területéről azonnal eltávolítható. Súlyosabb esetben a vétkestől a jövőbeni létesítmény-használat megtagadható, amennyiben a hatósági intézkedések is érvénybe lépnek.

A létesítménybe tervezett mindennemű módosítás/beruházás előtt kötelező jelleggel ki kell kérni a Nemzeti Sportközpontok, mint üzemeltető véleményét és hozzájárulását, ennek hiányában bérlőink nem kezdeményezhetnek átalakításokat, beruházásokat.

Kérjük sportolóinkat, edzőiket, hogy a Házirendben foglaltak betartásával segítsék a létesítmény kulturált és rendeltetésszerű használatát!

Budapest, 2023.03.17.



Jóváhagyta: ………………………………                   Készítette:…………………………….
Gazsó László Olimpiai Központ vezető                  Kővári Sándor létesítményvezető


